Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

A két legnagyobb amerikai autógyártó, a Ford és General Motors is vizsgálja annak lehetőségét, hogy a leállított gyáraikban hogyan lehet megkezdeni orvosi eszközök gyártását.

A General Motors vezérigazgatója Marry Barra például azt közölte, hogy elkezdődött egy tervezés arra vonatkozóan, hogy lélegeztetőgépeket kezdjenek gyártani - írja a Politico.com. A második legnagyobb autógyártó a Ford is hasonló segítséget kínált fel, nemcsak az USA-ban, hanem Nagy-Britanniában is.

Az USA-ban jelenleg már érvényben van egyébként a Donald Trump által kihirdetett úgynevezett Defense Production Act (védelmi gyártási törvény), amely lényegében arra kötelezi a vállalatokat, hogy szükség esetén az állam által elrendelt termékeket állítsák elő.

A lépés annyiban nem lenne meglepő, hogy a napokban éppen arról szóltak a hírek, hogy Kína legnagyobb elektromos autógyártója a BYD mostanra teljesen átállt orvosi maszkok és fertőtlenítő szerek gyártására, ami azt jelenti, hogy naponta 5 millió darab maszkot és 300 ezer palack fertőtlenítőszert állítanak elő.

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.